Ha estat un Bluf !!!\n17 Setembre, 2010 21:23\nAmb el Parlament a punt de dissoldre’s, i encallats en una campanya feixuga i extremadament llarga, resulta obligatori passar balanç del que ha fet aquest Govern.\nCadascú ho veurà a la seva manera, però ningú pot defugir que amb la crisi econòmica, la Sentència de l’Estatut, i la ineficàcia d’alguns gestors de l’Administració Pública Catalana els resultats de l’acció del Govern Tripartit-2 són francament molt pobres.\nEl pacte que va fer néixer el segon Govern de coalició format pel PSC, ERC i IC-EUA, va voler crear sensació de seriositat i grans expectatives. Amb la convicció que no podia repetir-se la trencadissa del Govern Maragall, i amb els “mecanismes” de decisió interns, suposadament pactats, per evitar tornar-se a instal·lar en un “Dragon-Khan”.\nPerò la legislatura acaba d’una forma ben diferent, amb un Govern desorientat, que gesticula fins a l’extrem sobre qualsevulla qüestió que li permeti defugir de la realitat.\nEl balanç a Tarragona i a les nostres comarques també cal fer-lo, però convé tenir-ne una visió general. Així, per exemple, de l’objectiu fixat pel propi Govern d’assumir 40 traspassos de noves competències, ens hem plantat a dos mesos de les eleccions, i tan sols se n’han materialitzat 11 (i 5 d’elles de forma incomplerta). Ara a correcuita, el Govern “amic”, sembla que hi posarà un pedaç corrector.\nUn altre exemple el constitueix el finançament. Ens vàrem passar dos anys parlant i negociant el model de finançament. Al final, assolit l’acord, molta gesticulació -d’ERC especialment- i grans adjectius i alabances, “finançament estratosfèric” deien alguns. El propi alcalde de la ciutat de Tarragona ja veia totes les inversions pendents adjudicades. El resultat ?. Pobre, pobre, pobre, doncs de moment a l’any 2009 sembla que s’han rebut 1.500 milions d’euros menys dels que preveia el model. I les inversions ??. Així estan, pendents, sense finançament i sense executar. I ja no entro en detalls sobre el déficit de la gestió del propi pressupost de l’Administració catalana, ni el com el PSOE fa empassar al Govern català, com apliquen la clàusula addicional tercera de l’Estatut.\nTan sols apuntar-vos que mentre els ingressos no financers han augmentat un 66% entre el 2003 i el 2010, resulta que l’increment de la despesa, en els mateixos termes, supera el 105%. Això no és austeritat. En personal segur que tampoc s’han aplicat els termes adequats de la prudència. En set anys de Tripartit tenim 80.000 persones més treballant al sector públic català. En set anys de Tripartit, els alts càrrecs, han passat de 149 a 236, i el personal eventual (de confiança) ha passat de 227 a 294. I si parlem de polítiques socials?. Podem demostrar que els darrers anys ha baixat el pes percentual de les partides dedicades als més desfavorits, i pot acreditar-se el fracàs de l’aplicació de la Llei de la Dependència, o l’incompliment en la creació de places residencials públiques per a gent gran. O en educació, on en el curs recient estrenat, resulta que s’han doblat el número de barracons instal·lats al pais respecte l’any 2003.\nLa crisi és mundial sí, però en cap país desenvolupat l’atur juvenil arriba al 40% (la mitjana europea és del 19%).\nPodria seguir posant exemples, però tinc intenció de poder desgranar personalment molts d’aquests capítols, per demostrar que no tot ha estat crisi. Que el país està avariat també per culpa dels mecànics i del Cap de Taller que ha tingut aquests darrers set anys.\nL’herència per al proper Govern serà tremenda, una herència a la que no es pot renunciar, però si caldrà fer-ne l’inventari perquè afectarà de ben segur a l’actuació de qui li pertoqui governar.


Sweet Hall Hotel Krasnodar Rússia - Ofertes d'hotels amb els MILLORS DESCOMPTES EN LÍNIA\nIndustrial Village Magadan Street 66, Krasnodar, Krasnodar, Rússia, 350056 - Molt bona ubicació - Veure al mapa\nMés informació sobre Sweet Hall Hotel\nSi el que està buscant és per un hotel ben situat a Krasnodar, no busqui més enllà de Sweet Hall Hotel. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nSweet Hall Hotel també ofereix moltes instal.lacions per enriquir la seva estada a Krasnodar. Les carecterístiques més important de l'hotel inclouen Wi-Fi gratuït en totes les habitacions, recepció 24 hores, aparcacotxes, aparcament de cotxes, instal·lacions per a reunions i banquets .\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Krasnodar, el Sweet Hall Hotel és el lloc perfecte per una estimulant i emocionant escapada.


Josep Vallverdú, candidat al premi Hans C. Andersen — Josep Vallverdú\nJosep Vallverdú, candidat al premi Hans C. Andersen\nJosep Vallverdú, candidat al premi…\nL’OEPLI (Organización Española Para el Libro Infantil i Juvenil) va acordar unànimament proposar com a candidat de l’Estat espanyol al Premi Hans Cristian Andersen de 1988 l’escriptor català Josep Vallverdú.\nAquest Premi, que es lliura cada dos anys, s’atorga a un escriptor pel conjunt de la seva obra. Com és obvi, cada país pot proposar el seu candidat i, per tant, l’escriptor de Puiggròs haurà d’haver-se-les amb escriptors universalment reconeguts i de gran renom en el món del llibre per a gent jove.\nLa primera reflexió que hom pot fer d’entrada és, sens dubte, el reconeixement del prestigi que suposa per a la literatura catalana el fet que el candidat a un premi que és considerat el Nobel de Literatura per a joves sigui del país. Guanyi o no el guardó, la literatura de Josep Vallverdú serà coneguda i competirà –si així es pot dir- arreu del planeta.\nSi sempre ha estat difícil que un català guanyés un Nobel ara ho és més, si tenim en compte que el jurat que ha d’atorgar el Premi el formen una dotzena de persones de ben diverses contrades, però cap d’elles no és del país del candidat Vallverdú. Aques fet, força incoherent, accentuarà les dificultats. Entre el jurat hi ha, per exemple, la princesa Maha Chakri Sirindhorn de Tailàndia, o Toruan Mirhadi de l’Iran, que no creiem pas que hagin llegit ni Rovelló ni L’home dels gats.\nJosep Vallverdú ja havia format part de la llista d’Honor d’aquest Premi, l’any 1980 per la seva obra En Mir, l’esquirol.\nUn prolífic i suggestiu escriptor\nAmb motiu de la proposta dela OEPLIde presentar com a candidat al Premi Andersen Josep Vallverdú, els professors de Llengua i Literatura, especialment a segona etapa de Bàsica, tenen un bon motiu per donar a conèixer l’autor i la seva obra. Gairebé gosaria dir que el curs 87-88 podria distingir-se per aquest reconeixement a l’obra d’en Vallverdú, que podria constituir un interessant centre d’atenció i d’interès per part de tots: lectures, monogràfics, murals, comentaris sobre els seus llibres… podrien farcir tot un curs d’activitats literàries, convidant els alumnes a estar amatents a la possible efemèride de l’atorgament del Premi Andersen al nostre escriptor.\nLes narracions de Josep Vallverdú per a gent jove es caracteritzen pel savi disseny dels personatges autènticament humans, per l’elegància i la pulcritud del lèxic i per la sensibilitat i la ironia.


Santa Tecla recupera la seva part més tradicional amb 5 tandes de Lluïment del Seguici Popular | Tots21 | Notícies de Tarragona, Reus, Tarragonés i Baix Camp\nImatge de la roda de premsa de presentació de la programació. Foto: Ajuntament\nTarragona gaudirà aquesta Santa Tecla del retorn dels actes més tradicionals de la mà de les entitats del Seguici. I és que aquesta Santa Tecla el Seguici Popular tornarà a actuar en la seva totalitat així com també es podran veure els balls parlats i les representacions de Dames i Vells, la Moixiganga i el ball de Sebastiana del Castillo. Així ho han explicat aquest matí en roda de premsa l’alcalde de Tarragona, Pau Ricomà i la consellera de Cultura i Festes de l’Ajuntament de Tarragona, Inés Solé, durant la presentació del programa d’actes de les festes de Santa Tecla 2021.\nSegons ha explicat l’alcalde Ricomà, “ens trobem novament i per segon any consecutiu, amb una Santa Tecla extraordinària, que hem adaptat, amb una suma d’il·lusió i responsabilitat, a les circumstàncies socials derivades de la pandèmia de la COVID-19, però també – ha remarcat – es tracta de la Santa Tecla de la recuperació de la nostra part tradicional, la qual podrem tornar a reviure de manera adaptada a la situació, gràcies al treball de tots”. En aquest sentit, Ricomà ha demanat “un cop més, la complicitat de la ciutadania per, durant aquestes setmanes prèvies a la festa, avançar en la vacunació i, en conseqüència, en la immunitat de grup”.\nI és que després de dos anys menys un dia, Santa Tecla 2021 recupera les representacions del Seguici, que actuarà en la seva totalitat. Ho farà a la plaça de la Font, dalt d’un escenari, que esdevindrà el punt neuràlgic del Seguici de la ciutat, tant del gran com de la seva versió en petit. Així, tots els elements del Seguici, un per un i per l’ordre habitual, aniran pujant a l’escenari i mostraran els seus millors balls i representacions. En total, seran 5 tandes de lluïment entre els dies 22 i 23, i dues representacions més del Seguici Petit el dia 19.\nSegons ha explicat la consellera Inés Solé, “tot i que no son les circumstàncies que haguéssim desitjat, en tot moment vam tenir clar que el retrobament de la ciutadania amb el nostre Seguici havia de ser en la seva totalitat i esplendor”. Durant aquestes actuacions, que de ben segur ens deixaran moments únics tan extraordinaris com per exemple veure passejar-se dalt d’un escenari al Magí de les Timbales o ballar als nostres gegants, el Lleó de Tarragona oferirà també per primera vegada el seu ball protocol·lari amb una coreografia de Jaume Guasch Llorach. Durant l’entrada del públic a la plaça, la Banda Unió Musical anirà amenitzant amb el seu millor repertori.\nLa consellera Inés Solé ha destacat “la gran capacitat d’adaptació de les entitats festives” i ha agraït “el gran esforç realitzat en coordinació amb l’Ajuntament per tal de fer possible aquesta represa del Seguici”.\nCada passi acollirà 800 espectadors, que s’organitzaran per taules en grups bombolla d’un màxim de 6 persones. Per assistir-hi, caldrà reserva prèvia d’invitació. Cada persona podrà reservar un màxim de 6 entrades (menors de 3 anys, no necessitaran entrada).\nPerò no només el Seguici actuarà aquesta Santa Tecla. També podrem gaudir de les representacions dels balls parlats del Ball de Diables, d’en Serrallonga, de Pastorets, de Gitanes i Dames i Vells, que enguany celebren el seu 40è aniversari. Tots ells actuaran, de manera excepcional, dalt d’un escenari a la plaça de la Pagesia, especialment habilitat per les exigències sanitàries del moment. De la mateixa manera ho faran la Moixiganga i el ball de Sebastiana del Castillo.\nCom ja s’havia anunciat, Àngel Òdena i Roser Olivé seran dos dels protagonistes d’aquesta Santa Tecla, homenatjats com a pregoner i perpetuadora de la festa respectivament. La Crida i el Pregó repetiran l’esquema de l’any passat i, per una banda, la Crida s’ubicarà per segon any consecutiu a les muralles de la ciutat i el seu Passeig Arqueològic en un acte de nou forçosament restringit, on només assistiran els homenatjats, els músics, els balladors, la Perpetuadora, les Tecleres i els Teclers d’Honor, els representants de les entitats del Seguici Popular i els membres del Consell Municipal. Per altra banda, el Pregó tornarà a celebrar-se al balcó principal de l’Ajuntament, com s’ha fet els dos últims anys, amb assistència de públic, prèvia reserva de plaça.\nUn altre nom destacat aquest any és el del Retaule de Santa Tecla. Després de l’obligat parèntesi de l’any passat i en plena celebració dels seus trenta anys, el 50è aniversari de l’Esbart Santa Tecla i els 700 anys de l’arribada del Braç de Santa Tecla a la ciutat, torna per representar la vida, la conversió i el martiri de santa Tecla amb un nou concepte i encaix escènic a l’escenari de la Catedral.\nPer la seva banda, la pirotècnia tornarà a marcar els moments més rellevants de la nostra festa major i, en molts casos, ho podrem sentir des de casa. Es dispararan tres tronades: la del Pregó, que es dispararà des del seu lloc habitual, la plaça de la Font; i les altres dues, la de la Crida i la Tronada Final, seran des de llocs indeterminats, com ja es va fer l’any passat i aquest Sant Magí.\nLa música tradicional tornarà a estar molt present a les festes. Les matinades dels dies de Santa Tecla i de la Mercè escamparan els sons per diferents carrers i places. Per altra banda, tots aquells grups que acompanyen els elements del Seguici oferiran enguany una Entrada de Músics excepcionalment adaptada dalt l’escenari ubicat a la plaça de la Font. També podrem escoltar les músiques tradicionals de les colles de grallers locals, amb el Traditrenet, que tornarà a portar la música per tots els barris de la ciutat entre els dies 17 i 20 de setembre.\nAls principals espais de la Festa, els principals noms de l’escena musical catalana\nEl Teatre Tarragona i el Metropol seran altres dels escenaris de Santa Tecla 2021. La pallassa Pepa Plana oferirà al Tarragona el seu espectacle Veus que no veus. Després de quasi 30 anys de trajectòria i prop d’una desena d’espectacles, Pepa Plana tornarà a la ciutat amb un nou número ple d’energia, gestos, ritme i infinitat de recursos. L’Esbart Santa Tecla presentarà també al Tarragona el seu espectacle Cinquanta anys en dansa, un recorregut per les danses ballades durant els cinquanta anys d’història de l’entitat amb l’estrena d’una nova coreografia. També l’Esbart Dansaire de Tarragona pujarà dalt l’escenari després de més d’un any per oferir-nos els seus balls; i la TGN Big Band reunirà cantants tarragonins que durant anys han format part de diferents formacions i àmbits de la música i de l’escena a la ciutat com ara Ramonet, José Granadero, Jordi Freixa, Joan Reig i Oriol Grau.\nAltres dels espais de referència de la nostra festa repeteixen aquesta Santa Tecla. La Terrasseta celebrarà el seu 10è aniversari amb 6 dies d’activitats per a tota la família al Parc Saavedra. L’edició 2021 recupera La Terrasseta feminista i La Terrasseta Meets Jamaica amb espais de diàleg, tallers i actuacions liderades per referents feministes. A més a més, la Terrasseta torna a apostar per una programació consolidada de circ contemporani i manté l’essència del festival amb la programació del cinema a la fresca i els sopars amb Food Trucks.\nA l’igual que La Terrasseta, també torna la Música del Diable amb un doble programa per tancar l’edició 2021 d’aquest cicle que ha tingut tan bona rebuda al peu de l’aqüeducte romà. Aquest cop serà el torn del hip-hop amb Teko vs Pablo Espadas i de la cançó d’autor de la mà de El Cantante del Greco.\nPer últim, el flamenc també serà present a la Santa Tecla d’enguany, amb un doble concert de la mà del jove cantaor Juan Manuel Mora, de dilatada trajectòria i arrelat a la nostra ciutat, i del referent del flamenc Manuel Gerena.\nEs reprèn, després d’un any, l’activitat que ha ajudat durant molts anys els nens i nenes de la ciutat a conèixer les interioritats de les entitats del nostre Seguici Popular: la Santa Tecla a les escoles. I enguany, amb motiu de la celebració dels 700 anys de l’arribada de la relíquia de santa Tecla a la ciutat i organitzat per l’Associació de Professionals i Estudiosos en Llengua i Literatura Catalanes (APELLC), diferents instituts de Tarragona i la comarca s’han afegit al projecte “Taller de versots i parlaments als instituts”, una iniciativa amb què els alumnes aprendran a escriure versots i parlaments com els que acompanyen els nostres balls.\nI també, aquesta Santa Tecla…engega la Santa Tecla 700\nReserva d’invitacions i venda d’entrades\nActivitats de La Terrasseta – a partir del 26 d’agost a les 12 h a www.laterrasseta.com\nEspectacles de pagament – A partir del 31 d’agost a les 11 h a entrades.tarragona.cat\nActes gratuïts amb reserva prèvia (excepte Tandes Lluïment Seguici) – A partir del 8 de setembre, a les 11 h a entrades.tarragona.cat\nTandes Lluïment Seguici, Balls Parlats i Dames i Vells – A partir 10 de setembre, a les 11 h a entrades.tarragona.cat\nEspectacles de la Sala Trono – A partir del 16 de setembre a www.salatrono.cat\nPodeu consultar el programa i tota la informació relativa a la festa clicant aquí\n15/09/2021 Tret de sortida a Santa Tecla amb la Crida, per segon any al Passeig Arqueològic


Castanyada o Halloween - Joan Vilaseca\nUna pregunta que segurament escoltarem, a mida que s’apropi el dia 31 d’octubre és: ...¿celebreu la Castanyada o Halloween? Fins i tot, encara que cada vegada menys, alguns preguntaran si visitarem el cementiri el dia 1 de novembre. El que no se sap majoritàriament és que els tres costums, molt lluny de ser oposats, parteixen del mateix origen. Es tracta de tres costums diferents, el catòlic, el català i l’americà.\nEn el nostre imaginari col·lectiu, els que vam néixer a mitjans del segle passat, ens començà a sonar Halloween o la “Noche de brujas”, gràcies a la pel·lícula de 1978 “La noche de Halloween”, dirigida per John Carpenter. Aquesta tradició més moderna s’ha considerat una “americanada”. Però resulta que aquesta tradició té més de 3.000 anys a l’esquena i ve ni més ni menys que dels nostres veïns els celtes. Un poble guerrer, amb molta tradició mitològica, que habitava en zones de les actuals Irlanda, Anglaterra, Escòcia i França, i que envaïren la Península Ibèrica en el segle IX aC, encara que acabaren reduïts en el nord d’Europa.\nEl 31 d’octubre, celebraven el seu final d’any com el Samhain, paraula que significa “final d’estiu”, moment en què acomiadaven la temporada de collites per donar pas al cru hivern, obscur, negre i fred, a través de ritus religiosos i també amb el contacte amb els esperits ja que els celtes creien que el final d’any permetia als morts tornar a la terra per una nit. Però havien d’amagar-se dels mals esperits que travessaven la línia amb l’altre món, i per confondre’ls, foragitar-los i que no els poguessin trobar, els celtes es vestien amb caps i pells d’animals; és a dir, es disfressaven. Als celtes els conquistaren, com a gairebé tota Europa, l’Imperi Romà. Els romans integraren aquesta festivitat com la seva pròpia festa de la collita, afegint-li cert caràcter tètric, amb carbasses en forma de cap humana i fogueres.\nQuan l’emperador romà Constantí, cap allà al segle VIII, decidí integrar els ritus pagans amb els cristians per a fomentar la conversió al cristianisme del poble, el Samhain passà a ser conegut com dia de Tots Sants. Durant anys, venerar els difunts i disfressar-se es combinaren sota el nom de Halowmans (conjunt de tots els sants o persones santes) i All Hallows Eve (vigília de tots els sants). Al 1846, 3 milions d’irlandesos es traslladaren a Estats Units, portant-hi les seves tradicions, i les petites comunitats d’irlandesos catòlics començaren a celebra aquesta festa; una tradició que durant el segle XX s’escampà a la resta del planeta.\nActualment, Halloween ha perdut la seva faceta de venerar els morts, i avui ningú es disfressa per anar a portar les flors al cementiri. Però, tal i com hem vist, ambdós costums parteixen d’un mateix inici.\nDurant la nit, els vius havien de disfressar-se per fugir dels morts que tornaven a la vida, i pel matí havien d’honorar-los durant tot el dia. I, ¿què feien per mantenir-se tota la nit desperts, recuperar forces i no defallir? ¡Menjar castanyes! ¡No és broma! El valor energètic d’aquests fruits permetia aguantar fins al dia següent. Anys després, cap al segle XVII s’afegiren panellets, moniatos i fruita confitada. Els panellets s’usaven com a menjar beneit en les celebracions religioses, encara que és probable que tinguin una influència àrab, per la seva composició a base d’ametlles.\nPerdut el costum de la disfressa, els ciutadans seguien fent vetlla per tocar campanes en honor dels difunts, així que el costum d’acompanyar aquesta nit d’aliments amb alt valor calòric, fugint del fres, es mantingué.\nPer tant, han sorgit moltes opinions sobre si s’ha d’escollir una o altra tradició. Les tradicions han anat canviant i adoptant un caràcter lúdic tant en el cas de Halloween com el de la Castanyada. Diuen que per què no es poden disfressar, demanar truc o tracte, acabar la nit amb uns panellets i unes castanyes i, al dia següent, recordar a aquells que es troben a faltar. Ara bé, jo sempre he pensat que encara que totes les tradicions són respectables, la Castanyada és la nostra festa més tradicional i, davant de tradicions foranes, l’hem de preservar. Ja tenim prou experiència de pèrdua de moltes de les nostres tradicions.


Vegeta_Saiyan el Dj Feb 09, 2012 10:41 am\nsoc un friki i e pensat en una frikada XD jo estic registrat a Pirateking es una web de One piece i tenen tots els emoticonos amb les cares dels personatges, no us faria gracia postejar i posar una cara dels protagonistes de bola de drac ???? XDD\nRe: emoticonos Dragonball\nTrafalgar Law el Dj Feb 09, 2012 11:25 am\nSí! jo també havia tingut aquesta idea... De fet ja en ten¡in un Però en altres Webs n'he forces més, seria un detall força agradable\nShindoh el Dj Feb 09, 2012 10:46 pm\nEstem pensant en una cosa així, el Bardock, l'Aska i jo o estem parlant, es possible que personalitzem més aviat el tema de fils i categories amb imatges, ja vorem, pero sí, canvis per a millor hi hauràn, no patiu.\nTrafalgar Law el Dt Mar 27, 2012 10:07 am\nCom està aquest tema? Heu trobat alguna coseta més?\nAska el Dt Mar 27, 2012 10:36 am\nPenseu que el fòrum es molt jove i tots tres tenim vides molt diferents i amb horaris molt dispars.\nFer emoticones es molt chungo, però tinc la intenció de no deixar cap dels que venen per defecte. Potser no tots avaben sent de DB, però els que hi ha ara no m'agraden massa xDDD\nPer altra banda, els subfòrums tindran una imatge identificativa, això també es va a clarar. Només falta fer la feina (que no es poca) ^^\nTrafalgar Law el Dt Mar 27, 2012 6:29 pm\nAh d'acord! Així que ja esteu treballant Pel que dius crec que quedarà molta "guapu" enhorabona pel que feu i fareu I també tinc ganes d'utilitzar els nou emoticones\nUs pot quedar de PM!\nShindoh el Dt Mar 27, 2012 6:49 pm\nPersonalment jo estic buscant coses més enllà de les icones ... pero es dificil per que el fòrum te un límit de "tuneo" xDDD\nNo ens oblidem, no us preocupeu.\nSuper Vegeta el Ds Abr 06, 2013 2:31 am\nNo passa res, jo hem conformo amb uns poquets,XD, mentre surti algún del Goku Vegeta i algún dolent ja està bé, almenys ho haureu intentat.\nSalutacions del gran Príncep Saiyà


Proposta per rebaixar els sous de la classe política – Fem Masnou\nEl Ple ordinari del juliol de 2019 va aprovar el règim de dedicacions, retribucions i dietes dels regidors i regidores, tant del govern com de l’oposició, així com els càrrecs de confiança del govern i el personal eventual dels grups municipals. Els grups d’Esquerra Republicana i Ciutadans van demostrar que quan es tracta de parlar dels seus sous, guarden les banderes al calaix i es van posar d’acord per disparar la despesa que els veïns i veïnes haurem de pagar per mantenir la classe política.\nPer fer front a l’emergència sanitària provocada per la COVID-19 el passat mes d’abril vam tornar a proposar una rebaixa de sous temporal per a la classe política del Masnou. En aquesta ocasió van ser Esquerra Republicana, Ciutadans i el PSC els grups municipals que es van oposar a a rebaixa.\nDavant la negativa del Ple de rebaixar els sous de la classe política la nostra assemblea va decidir posar a disposició de la ciutadania els màxims recursos possibles.


Cal veure pel·lícules de viatge: Little Miss Sunshine, The Motorcycle Diaries, Piku i molt més - Entreteniment Altres | Juny 2022\nCal veure pel·lícules de viatge: Little Miss Sunshine, The Motorcycle Diaries, Piku i molt més\nNo pots sortir? Viatja indirectament per aquestes pel·lícules de viatges per carretera.\n(Des de l'esquerra) Un fotogràfic de Highway, el pòster de Little Miss Sunshine i un fotogràfic de The Motorcycle Diaries (Foto: UTV Motion Pictures, Fox Searchlight Pictures i Focus Features).\nEn un moment en què el nostre moviment ha estat restringit a causa del brot de coronavirus, només es pot esperar viatjar indirectament a través de les nostres pel·lícules preferides. Aquestes són algunes de les meves pel·lícules preferides de viatges per carretera.\nEls diaris de la moto\nBasada en les memòries del desaparegut líder marxista Che Guevara, aquesta pel·lícula és una part biogràfica i una part de viatge. La pel·lícula destaca el viatge que van fer l'aleshores Che, de 23 anys, i el seu íntim amic Alberto Granado per explorar una gran part d'Amèrica del Sud en moto. La pel·lícula ofereix perspectives sobre la classe, els valors i la societat que donem per fet. És pintoresc, commovedor i compta amb una actuació impressionant de l'actor principal Gael Garcia Bernal.\nBuscant a la Fanny\nRecordo veure Finding Fanny el 2014 i passar una bona estona al teatre. Protagonitzada per Deepika Padukone, Arjun Kapoor, Dimple Kapadia i Naseeruddin Shah en papers fonamentals, la pel·lícula és una improbable història d'amor i aventures on un vell busca retrobar-se amb la seva antiga flama. Podeu reproduir la pel·lícula a Hotstar.\npel·lícules romàntiques de Richard Gere\nLa direcció de Ridley Scott de 1991 va comptar amb Geena Davis i Susan Sarandon com Thelma i Louise, respectivament. La pel·lícula gira al voltant de dos millors amics que surten a deixar-se caure els cabells fins que els succeeix una tragèdia. Ara considerada un clàssic feminista de culte, en el seu moment la pel·lícula va ser criticada per la forma en què representava els homes. La pel·lícula va ser nominada a un total de sis premis de l'Acadèmia i va acabar escollint-ne un: el millor guió original.\nKay Kay Menon i Raima Sen en un fotogràfic de Honeymoon Travels Pvt Ltd.\nHoneymoon Travels Pvt Ltd és una pel·lícula que uneix sis històries i múltiples personatges junts. La pel·lícula va marcar el debut a Bollywood de la cineasta Reema Kagti. Tot i que la pel·lícula potser no ha trobat molts destinataris, la pel·lícula, en retrospectiva, ha estat elogiada per les seves actuacions i creativitat. Va comptar amb Boman Irani, Shabana Azmi, Arjun Rampal, Kay Kay Menon, Sandhya Mridul i Abhay Deol, entre d'altres. El podeu veure a YouTube i Netflix.\nSí, aquesta pel·lícula d'Imtiaz Ali té un personatge principal (Alia Bhatt's Veera) que presenta certs trets de la síndrome d'Estocolm (una condició en què una persona s'enamora del seu segrestador). Però també cal fer balanç d'altres matisos del personatge. Per exemple, què la va portar a sentir-se així per un segrestador en primer lloc? No va ser escoltada, vista i estimada per les persones que deien estar a prop d'ella? La pel·lícula fa llum sobre aquests problemes mentre ens porta a passejar per les muntanyes i les valls fluvials de Caixmir i Himachal Pradesh. Compta amb un bonic treball de càmera d'Anil Mehta. Protagonitzat per Alia Bhatt i Randeep Hooda, Highway està disponible per a streaming a Hotstar.\nAquesta aclamada pel·lícula va comptar amb diversos primers que treballaven darrere de la càmera: el guionista Michael Arndt i el duo de directors Jonathan Dayton i Valerie Faris. Tanmateix, el producte final no sembla gens aficionat.\nUna família de 'persones reals' amb el seu propi conjunt de problemes i excentricitats és el focus de la narració. Però les coses fan un gir quan descobreixen que el petit de la família s'ha classificat per a un concurs de bellesa anomenat 'Little Miss Sunshine'. La pel·lícula està protagonitzada per Steve Carell, Greg Kinnear, Toni Collette, Alan Arkin, Paul Dano i Abigail Breslin. Podeu reproduir-lo a YouTube.\nAmb el trio d'Irrfan Khan, Deepika Padukone i Amitabh Bachchan, la pel·lícula de Shoojit Sircar Piku aborda la relació moderna que comparteixen un pare i una filla. Les coses es tornen interessants quan el propietari d'una agència de transport s'uneix a ells per a un viatge únic a Calcuta. Les actuacions brillants i una història commovedora són els USP de la pel·lícula. Podeu veure Piku a YouTube i SonyLIV.\nHotstar de justícia penal temporada 2\nràpid i furiós 9 charlize theron


dijous, 12 de desembre 2019 - 13:30h\nLa Cavalcada de Reis a Castellvell del Camp en imatges | Josep Martí\nLa gran novetat d'aquest any és la Festa de l'Oli Nou que, per primera vegada, coincideix amb la tradicional Festa de la Banya per celebrar la independència de Castellvell de Reus l'any 1854. Durant la jornada podreu gaudir d'un esmorzar i d'un sopar popular. La diada finalitzarà amb un correfoc dels Diables Banyuts. Si parlem de tradicions de Castellvell, tampoc ens podem oblidar del Concert de Nadal, que aquest any celebra la seva 21a edició i podrem escoltar-hi peces de Boccherini, Vivaldi, Haendel i Tradicionals Catalanes.\n"🎄ACTES I HORARIS: El programa de Nadal a Castellvell del Camp!" "❗ La Comunitat de Regants deixa la Taula del Siurana"


Hem inaugurat el Camí de Calassanç! - Escola Pia de Catalunya\nHem inaugurat el Camí de Calassanç!\nPàgina inicial/Pastoral, lleure i voluntariat/Hem inaugurat el Camí de Calassanç!\nDiumenge 4 de març, més de 100 persones van participar en la presentació del Camí de Calassanç, una iniciativa escolàpia, històrica, esportiva i solidària. A Sort, presentarem el Camí de Calassanç, un recorregut que uneix els diferents punts de Catalunya lligats a Mossen Josep Calassanç, fundador de l’Escola Pia. El Camí comença a la seva població de naixement, Peralta de la Sal (La Llitera), i acaba a Moià (Moianès) on l’any 1683 els escolapis fundaren la primera escola popular a Catalunya.\nMés informació: fulleto cami calassanç\nComunicació EPC2018-05-10T10:24:59+02:00Pastoral, lleure i voluntariat|


Oriol Batista: PERSONES\nVull que serveixi aquest post com a record de la persona morta a la Plaça de les Tereses. Avui he creuat un parell de vegades la plaça i no he pogut deixar de pensar en ell. La sensació era estranya. Poc després d’un fet com aquest la vida –o el nostre sistema- continua com si res passés. I en el indret on va expirar no hi ha flors. Tot igual.\nLlavors em venen el cap preguntes. A qui tenia de família aquest senyor? Qui el trobarà a faltar? ...\nNo vull entrar a fons perquè ja ho vaig fer quan es va aprovar el pla de promoció social dels recursos i programes que hi ha la ciutat per les persones sense sostre. Sempre n’hagut de recursos i amb el nou pla encara hi haurà més, però també es millorarà en la coordinació i optimització de recursos de les diferents entitats i ONG’s de la ciutat.\nLa complexitat, la dificultat de treballar amb les persones sense sostre rau precisament en el moment que s’entra en una frase d’exclusió extrema. On molts són els factors : personals, socials, de salut, de consums que dificulten la intervenció social. D’aquí, com ja vam anunciar en presentar el Pla de Promoció social, que es prioritzarà les persones que estan en risc social i que encara no han entrat en aquesta fase extrema. Precisament per evitar aquesta espiral de desarrelament social i reinsertar socialment aquestes persones que tenen situacions complicades però encara es pot intervenir.\nAixò no vol dir que en els altres casos no hi actuem. El seguiment social i la cobertura de necessitats bàsiques encara que no es pugui dur a terme un pla de treball social són importants. I després en aquests casos quan existeix una malaltia mental i la persona no pot respondre per si mateixa encetem un procés judicial de incapacitació per tal que la justícia protegeixi aquestes persones contra possibles danys i riscos de molt tipus.\nEl quart món és una realitat de la nostra societat encara que alguns els molesti o diguin que els nens no ho han de veure. Això que tant crida l’atenció és un iceberg del nostre sistema econòmic i social. Per sota n’hi a d’altres fenòmens que també comencen a fer-se sentir com la pobresa, la malaltia mental, la soledat, trastorns socials... És ser hipòcrita i poca persona dir que aquestes persones al centre de la ciutat deterioren la imatge o no són educatius pels menors.\nCap vida és millor o superior a la persona que va morir a la Plaça de les Tereses.\nPublicat per Oriol Batista Gázquez a 23:57\nActivitats formatives sobre els infants\nDe Montilla President a President Montilla\nPrevenció de drogues i adolescència\nUna bona mostra d'entitats\nFenomen Fito & fitipaldis\nMasies de Voltregà i Mataró\nBarris i immigració\ncent post i un any\n51è Homenatge a la Vellesa\n"Telebasura" a l'ordre del dia\n6a Jornada d'Atenció Geriàtrica als Hospitals d'Aguts\nII Jornada de SIDA i món local a Catalunya\nNou govern d'entesa nacional pel progrés\nQualitat de vida per la gent gran\nMataró millora. Millora Mataró\nMas guanya, però no del tot


Un doble compromís (Ignasi Aragay)\nUn doble compromís\nIGNASI ARAGAY Actualitzada el 26/03/2012 00:00\nM'ho deia ahir el degà dels italianòfils catalans, Valentí Gómez-Oliver: "Tabucchi, més enllà de la seva obra, va ser un pont entre cultures". Era un italià enamorat de Portugal a través de Pessoa. La seva obertura cultural, però, no acabava aquí. De jove havia viatjat per Europa seguint molts rastres literaris. També s'havia acostat a les nostres lletres, en especial a Mercè Rodoreda. L'admirava.\nAl costat d'aquest home pont n'hi havia un altre, l'home ideològic. Tots dos eren indestriables, com va quedar palès en la seva obra més popular, Afirma Pereira : el protagonista és un periodista portuguès que s'acaba comprometent contra la dictadura de Salazar. Amb els anys, a Tabucchi li hauria agradat veure molts Pereira anti-Berlusconi, contra el qual ell mai va callar.


L’Exalcaldessa de Sant Sadurní, Susanna Mérida, ha estat desimputada després del sobreseïment definitiu per l’acomiadament d’un treballador\nEl 27 de març de 2014, el govern de Sant Sadurní, format pel PSC i ERC, va decidir acomiadar a un treballador públic després de reiterades conductes laborals inapropiades.\nEl Consell Català Europeu ha explicat el potencial de les xarxes socials a la gent gran a través d’una conferència\nEl Consell Català Europeu va explicar una conferència sobre les xarxes socials especialment adreçada a la gent gran, celebrada ahir a l’Escorxador.\nEl Cava creix i recupera el mercat de la Unió Europea el 2015, amb una aposta ferma pels productes Premium i un descens en el mercat interior\nEl Consell Regulador de la Denominació d’Origen Protegida Cava ha donat a conèixer aquest migdia les dades corresponents a les vendes de l’any 2015. Així, el Cava incrementa les seves vendes el 2015 en 1.835.000 ampolles, un 0,76% respecte el 2014, aconseguint unes vendes superiors als 244 milions 123.000 ampolles.\nEl projecte Omplim les maletes acosta les escoles de Vilafranca i Puerto Cabezas\nJa fa més de deu anys que, en el marc de l’agermanament entre Vilafranca i Puerto Cabezas, s’està fent un intercanvi de cartes entre les escoles d’aquestes dues poblacions.\nEls Xicots de Vilafranca homenatgen diumenge Josefa Parera Rovirosa, en el marc del Dia de les Dones\nAquest diumenge 6 de març els Xicots celebraran la segona edició de l’Homenatge Carme Alomà a les Heroïnes Anònimes, en un acte al local social Cal Noi-Noi a les 12 del migdia. Enguany el reconeixement, escollit per les entitats que han col·laborat amb la comissió de selecció, recau en Josefa Parera Rovirosa, “La Pepeta”, en representació de les moltes dones que van patir les conseqüències de la derrota de la República, només per ser dones, filles o parelles de republicans empresonats o afusellats.\nEls treballadors de l’Hospital Comarcal de l’Alt Penedès reclamen cobrar la paga que van perdre el 2012\nEl comitè d’empresa de l’hospital comarcal de l’Alt Penedès a través d’un comunicat vol mostrar públicament la seva indignació per encara no haver cobrat ni un cèntim de la paga que els van prendre el 2012.


La legió acapara l’atenció de la processó | Ràdio Palafolls\nMarc Ferri , abril 13, 2017\t / 813 0 0\nLa legió acapara l’atenció de la processó\nHome Societat La legió acapara l’atenció de la processó\nVerge Mare de Déu dels Dolors a la Processó de la Confraria. RP\nUn any més la Setmana Santa ha arribat al municpi amb polèmica. La legió ha centrat totes les mirades del públic sota crits de “Visca Espanya”.\nLa processó ha començat amb gairebé una hora de retard i, un any més, ha comptat amb la presència de la germandat dels Antics Cavallers Legionaris, convidats per la Confraria de Sant Lluís i Santa Maria. Centenars de persones s’han acostat al barri de Sant Lluís per participar en l’acte i veure la Mare de Déu dels Dolors i el Crist de la Bona Mort.L’Ajuntament ha desautoritzat als ex legionaris, assegura que la sol·licitud només inclou la processó i no s’ha comunicat cap participació militar. Al respecte, el Confrare Major Óscar Bermán responia així.\nEls assistents també s’han manifestats favorables a la participació dels legionaris. Alguns assidus a l’acte de l’Hospitalet que enguany no s’ha convocat, pel que s’han desplaçat fins a Palafolls. Entre ells el secretari d’organització de Plataforma Per Catalunya, Jordi de la Fuente.\nBermán ha demanat tolerància. Les pintades que havien aparegut aquest matí al barri i que mostraven el rebuig cap als legionaris s’han eliminat durant el dia.\nEl recorregut de la processó, que baixarà per l’Avinguda del Mar, obliga a tallar gran part dels carrers del barri.\nCrist de la Bona Mort dels ex legionaris. RP\nMalgrat tornarà a promocionar el Mercat amb música i tapes\n200 descàrregues en els primers dies de funcionament de l’app Viu PLF\nMarc Ferri, març 6, 2017\nPalafolls, amb el Dia de la Dona treballadora\nPLF recicla una de cada 3 tones de residus que genera


cultura | Bufar i fer ampolles\nNadal és una de les festivitats més importants del nostre calendari. D’origen pagà i, més tard, reformulada pel cristianisme, als darrers anys s’ha convertit en una festa del consumisme i l’excés. Tot i això, continua sent l’excusa anual per reunir-nos amb tota la família i les persones que més estimem.\nHi ha moltíssimes tradicions de Nadal a la nostra terra, algunes molt conegudes i practicades, d’altres que són compartides amb cultures diferents a la nostra i també hi ha algunes que són més desconegudes o que s’estan perdent, tot i ser molt tradicionals.\nA les classes d’aquesta setmana parlarem d’algunes d’elles, cantarem nadales valencianes tradicionals i llegirem algun relat de temàtica nadalenca. I tot ho amerarem amb un berenar de productes valencians típics de Nadal. Per això, la setmana passada vaig proposar-vos que portàreu alguna cosa per compartir i menjar amb la resta dels vostres companys de classe.\nCom sabeu, l’aliment més característic del Nadal és el dolç. Tot coneixeu el torró, un dolç autòcton amb Denominació d’Origen que ha esdevingut quasi tan internacional com la paella. Hi ha de diferent maneres, però els més tradicionals són el de Xixona i el d’Alacant. Altres dolços també molt coneguts del Nadal valencià són els pastissets de moniato, que podreu trobar a tots els forns de la ciutat de València. També els rossegons són famosos i de ben segur que n’heu menjat per Nadal. Hi ha alguns dolços que, pràcticament, només són consumits per Nadal; com ara els pastissets de Nadal, fets amb neula i que en altres indrets són anomenats simplement neules. També la coca celestial, típica de les comarques més septentrionals del nostre territori, és un menjar de festa grossa, que gairebé només es cuina i consumeix per Nadal. Hi ha d’altres productes tradicionals que es consumeixen durant tot l’any, també per Nadal. Per exemple la coca Cristina, o l’almoixàvena, típica de les comarques centrals i d’origen àrab. També per Nadal podeu tastar la coca de sagí o saginosa, originària de Carlet i la Ribera de Xúquer; o les coquetes d’arrop, més consumida a la comarca de l’Horta i, sobretot, a Torrent. Hi ha alguns productes ben nostres que han estat desplaçats per altres tradicions forasteres, l’exemple més clar és la casca de reis, el dolç valencià del dia de reis que en molts indrets quasi ha desaparegut substituït pel famós tortell de reis.\nTambé hi ha altres menjars típics salats, encara que no només són cuinats per Nadal. El més característic és l’olla de Nadal, un plat molt complet que, antigament, només es feia en ocasions molt especials.\nAra ja sabeu un poc més sobre la gastronomia valenciana de Nadal. Si voleu podeu dur alguna cosa d’aquestes o qualsevol altra, sou lliures! Si voleu ens podeu mostrar aliments típics de Nadal dels vostres llocs d’origen i així compartirem cultura 🙂\nI com que espere que passeu un Nadal ben valencià, en aquest web podeu enviar felicitacions personalitzades en valencià, així podeu compartir el vostre aprenentatge amb la gent que estimeu. Bones festes, bon Nadal i bon any!\nJa s’apropa la festivitat de Tots Sants, una festa destacada al nostre calendari per la tradició que té en la nostra cultura. Podeu fer una ullada als forns de la ciutat de València, de segur que hi trobeu els dolços típics de Tots Sants, com ara els bunyols de vent, els panellets, les cofafes (o fogasses, típiques de la Vall d’Albaida) o els ossos de sants. Si s’atreviu, podeu cercar les receptes a la xarxa i provar de cuinar-los. Si vos ixen bé guardeu-ne i porteu-los a les classes de la setmana que ve 😉\nHi ha moltes celebracions que es fan arreu del territori on es parla valencià. També, moltes poblacions fan les seues fires de la Tardor aprofitant aquesta festivitat. La més important de les nostres terres és la Fira de Tots Sants de Cocentaina (el Comtat), declarada festa d’Interés Turístic a l’estat espanyol i celebrada des de l’any 1346. És una de les fires més grans que se celebren a les comarques centrals i hi inclou la que potser és la fira medieval més important a què heu anat mai.\nHi ha moltes coses a fer per Tots Sants, la cosa més important és no romandre tancats a casa! Eixiu al carrer i celebreu la nostra cultura, i millor si ho feu practicant la nostra llengua 🙂


Ple Ordinari 27 juliol a les vuit del vespre – ES POSPOSA – NO ES FA. | PUIGDÀLBER : NOTICIES, PARAULES I FETS. Bloc declarat “NON GRAT” pel Ple de l'Ajuntament de Puigdàlber el 4-07-2011 amb els 4 vots d'UDC. puigdalbernoticies@gmail.com\n← ESCRITS PROPER PLE ORDINARI A JULIOL DE 2016\nPLE ORDINARI AJUNTAMENT DE PUIGDÀLBER DIA 1 D’AGOST DE 2016 A LES 20 H. →\nPosted on 26 Juliol 2016\tby Editor\nS’adjunta convocatòria Ple Ordinari pel dia 27 de juliol de 2016 a les 20 h.\nNo està ni tan sols signat per l’alcalde ni Tinent d’Alcalde… per ningú.\nEl POUM inacabat s’ha portat (suposo) el mateix dilluns dia 25 al matí, en el moment que a corre cuita van comunicar la convocatòria per e-mail, el que ha ocasionat la nostra protesta i proposta d’ajornament del Ple per poder veure l’expedient complert. Tampoc s’han inclòs a l’orde del dia, les mocions que vam presentar i que estan publicades en aquest mateix bloc a l’article anterior.\nCom que de ben segur no s’ajornarà el Ple tot i les irregularitats, convoquem a tothom que vulgui assistir per tal que assenyali aquesta hora de les vuit dels vespre a la seva agenda con a reserva per venir. Tothom hi és convidat, és un dret poder venir als Plens de l’Ajuntament.\nUna resposta a Ple Ordinari 27 juliol a les vuit del vespre – ES POSPOSA – NO ES FA.\n27 Juliol 2016 a les 11:40\nAjornat fins L’1


El Lleida Esportiu i el FC Barcelona tanquen la cessió de Josep Calavera\nEl Lleida Esportiu i el FC Barcelona han arribat a un acord, que es formalitzarà els pròxims dies en un acte, per a la cessió de del futbolista Josep Calavera per aquesta temporada 2018-19 al conjunt de la Terra Ferma.\nJosep Calavera Espinach (Cabra del Camp, 02/10/1999), format a les categories inferiors del Club Gimnàstic de Tarragona, ocupa la posició de centrecampista i l’última temporada 2017-18 va disputar-la amb el Juvenil A de l’entitat culer, amb la qual es va proclamar campió de lliga al grup III de Divisió d’Honor.\nA pesar de la seva joventut, Calavera compta amb experiència a Tercera Divisió i és que el centrecampista va jugar amb assiduïtat amb el filial del club tarragoní, la Pobla de Mafumet CF, la temporada anterior. Amb el primer equip del Nàstic va arribar a debutar a la Copa Catalunya abans d’enrolar-se a la disciplina blaugrana.\nCampió d’Europa juvenil\nCalavera és, a més a més, campió d’Europa. El futbolista català va aixecar el títol de campió de la darrera edició de la UEFA Youth League, el trofeu internacional de clubs més important del vell continent.\nJordi Esteve, director esportiu del Lleida Esportiu, destaca les “bones prestacions tant defensives com ofensives” de Calavera i apunta que la seva incorporació “suposarà un plus de competitivitat al centre del camp” del conjunt de la capital del Segrià.


FESTIVAL INTERNACIONAL DE TEATRE A TOULOUSE | INS Salvador Espriu -\nFESTIVAL INTERNACIONAL DE TEATRE A TOULOUSE\nEnviat per ecreus el dt., 19/06/2018 - 22:01\nLa setmana passada els alumnes de teatre en francès vam anar a Toulouse al 32è Festival Internacional de Teatre ‘’Eclairs de Scène’’.\nVam conèixer a molta gent. Amb els que vam passar més temps venien de Tunísia, Alemanya i Polònia. També hi havia gent de Toulouse, però no els vam conèixer tant.\nEl dilluns vam visitar la ciutat, vam anar a dinar al restaurant universitari i després vam anar a les vores del riu Garona.\nEl dimarts vam fer un taller per a conèixer-nos,amb els de Tunísia i els de Polònia. Ens vam saber quasi tots el noms dels que participaven.\nEl dimecres vam anar al centre de la ciutat, vam entrar al Capitole on tenien una recepció del batlle de Toulouse a la Sala dels Ilustres, però per mala sort estava molt ocupat i no ens va poder atendre. Tot i així, els alumnes de Polònia van posar música, tocant amb els instruments i cantant. Tots ballàvem contents, aprenent un ball nou d’un nou país que vam conèixer i ens ho vam passar molt bé.\nEl dijous vam anar directes al teatre per preparar-nos i a la tarda vam actuar. Un cop ja actuat, vam fer un vol pel barri Carmes i vam tornar a veure les obres.\nEl divendres de matí, vam fer un taller amb els alumnes d’ Alemanya i després vam tornar a actuar per segona vegada perquè finalment la troupe de Benin no els va ser possible venir fins a Toulouse. Al final del dia ens vam acomiadar dels Alemanys que ja marxaven cap a Düsseldorf.\nEl dissabte vam fer un dinar compartit amb totes les famílies voluntàries i tota l’organització del Festival a les portes del teatre Jules Julien. De seguit, vam veure dues obres i a la tarda vam anar a la ciutat per passejar i fer botigues. Més tard, ens vam reunir tots en el teatre i vam jugar a jocs. Aquella última tarda vam gaudir molt tots plegats. Després de l’acte de cloenda del festival,vam viure un moment molt emotiu, era l’hora de dir adéu a tots els alumnes de Polònia, Tunísia i de tota la gent que estava allà amb la que havíem compartit tota aquesta setmana.\nEl diumenge ens vam despertar i amb les maletes ja a punt, vam esmorzar amb la família i ens vam dirigir a l’estació per tornar a Salt. Abans de pujar a l´autocar ens vam acomiadar de les famílies que ens han acollit amb molta amabilitat i els i vam donar les gràcies per tot. Ja s’havia acabat la nostre aventura. Vam tornar molt cansats però al mateix temps molt contents d’haver viscut aquells moments i d’haver gaudit d´ aquesta gran experiència.\nCrònica escrita pels alumnes de teatre en francès: Selma, Janat, Dina, Sali, Nisrine, Ahlam, Arnau, Ruben i Marc.\nProfessors acompanyants: Julia Martínez i Raquel Sánchez


Marc surt cap a Estonia amb el Servei Voluntari Europeu\nel meu nom es Marc i tinc 25 anys. Soc una persona bastant inquieta, m'agrada fer moltes coses, sobretot si estan relacionades amb la creativitat. M'agrada inventar, pintar, fer música, iatjar...viure.\nDesde l'estiu de 2013 he començat a participar i organitzar intercanvis juvenils junt amb el servei de Mobilitat Internacional Jove del Maresme l'associació Nexes Intercultures de Joves per Europa. Gràcies a aquests intercanvis vaig acabar a Georgia en un curs d'entrenament per a educadors, on va sorgir la possibilitat d'anar a fer un servei de voluntariat europeu (EVS) a Estonia.\nAllà ajudaré en una escola activa fent el que més m'agrada, art. Seré assistent en les classes de pintura i art en general per a nens a part d'organitzar activitats i events artístics per a la ciutat que m'acollirà (Parnü). També seré un Mes viatjant per Islàndia dibuixant els paisatges d'allà per a un llibre que es publicarà a Letonia, Lituania i Islàndia simultaneament. Cap al final de l'estada, seré un dels organitzadors d'un Camp d'Estiu per a nens on es treballarà l'educació a partir de l'Art i la Natura. Tot aixó i el que sorgeixi de més, que segur que serà molt.


PortAventura World, escollit 'Millor parc temàtic d'Europa' i We Dance On Movies, 'Millor espectacle' - Tottarragona.cat :: Diari digital independent d'informació i d'opinió de Tarragona\nPortAventura World ha estat guardonat amb el premi al “Millor parc temàtic d'Europa” en els World of Parks Awards. Per vuitè any consecutiu, els 30.000 lectors de worldofparks.eu, han participat en les votacions que han atorgat al resort aquest reconeixement.\nEn la mateixa votació We Dance On Movies ha obtingut el premi de “Millor espectacle” produït en un parc temàtic a nivell europeu. We Dance On Movies convida a l'espectador a fer un increïble viatge a través del món del cinema, amb una escenificació exquisida, les composicions musicals més cinematogràfiques i un colpidor nombre acrobàtic.\nEls guardons World of Parks Awards són atorgats per worldofparks.eu, un dels portals internacionals líder en informació sobre parcs temàtics i d'oci. Amb ells es reconeix la labor dels millors parcs i atraccions de tot el continent europeu.\nWe Dance On Movies és una de les novetats que PortAventura World ha presentat per a la temporada 2019. Cada any, el resort creix i es reforça amb noves incorporacions a la seva ja àmplia oferta d'oci familiar. En 2019, a més de We Dance On Movies, PortAventura World ha presentat la seva nova atracció, Street Mission, l'única dark ride dedicada a Sesame Street a Europa.\nEn l'àmbit hoteler destaca la inauguració de l'Hotel Colorado Creek, el nou hotel temàtic de quatre estrelles premium situat en el Far West, el primer carboni neutre del resort.\nI no es podria dir Port Aventura Mediterrània? El World aquest no sé on és.\nSeria massa dir-li Port Aventura del Tarragonès?


Ensenyament posa en marxa una prova pilot per millorar la selecció del personal interí i substitut - CCOO Educació Pública Ensenyament posa en marxa una prova pilot per millorar la selecció del personal interí i substitut - CCOO Educació Pública\nHome > TOP_interins > Ensenyament posa en marxa una prova pilot per millorar la selecció del personal interí i substitut\nProfessorat interí i substitut Pública TOP_interins\nAquest nou mecanisme es posarà en marxa a partir del 17 de març als Serveis Territorials del Maresme-Vallès Oriental\nPermetrà als directors dels centres establir quines són les necessitats en la definició dels perfils dels substituts\nEl director entrevistarà com a mínim els tres candidats amb millor puntuació per poder fer la proposta definitiva del substitut\nEl Departament d'Ensenyament posarà en marxa una prova pilot per tal de millorar el procés de selecció del personal substitut. Serà a partir del dia 17 de març, i el pilot es durà a terme en els nomenaments dels Serveis Territorials d’Ensenyament al Maresme-Vallès Oriental.\nAquest nou sistema emana del Decret de plantilles i provisió de llocs docents, aprovat el 25 de març de 2014, i que regula l’estructura i el contingut de les plantilles docents dels centres i serveis educatius, i els diferents sistemes de provisió dels llocs de treball docents.\nEl Departament d’Ensenyament ha dissenyat un nou aplicatiu que permet als directors dels centres educatius públics establir quines són les necessitats a l’hora de definir els perfils dels substituts que necessiten en els seus centres. A partir d’aquí, el sistema reconeixerà quines persones que formen part de la borsa de treball docent estan disponibles i en farà la selecció seguint els criteris demandats pel director del centre. La selecció tindrà en compte també diferents criteris qualitatius i objectius, com la nota mitjana de la titulació superior, l’exercici de la docència o l’acreditació del coneixement de l’anglès o d’un altre idioma estranger, entre d’altres aspectes rellevants. Com a mínim els 3 candidats amb millor puntuació seran entrevistats pel director per tal de poder fer la proposta definitiva del substitut que s’incorporarà al centre de manera immediata.\nEls nomenaments telemàtics es duen a terme dimarts i divendres durant el curs escolar. El nou procés permetrà, a més, que els directors que vulguin seleccionar els substituts amb uns perfils adequats a les necessitats de la plaça a cobrir ho puguin fer en altres dies. D’aquesta manera es garantirà que cap interí o substitut perdi possibilitats d’obtenir un lloc de treball per un o altre procés.\nPosicionament del CCOO davant aquesta resolució provisional.\n· En el seu moment ja vam demanar la retirada del Decret 39/2014 de 25 de març, pel qual es regulen els procediments per definir el perfil i la provisió dels llocs de treball i del Decret 155/2010, de 2 de novembre de la direcció de centres educatius públics i del personal directiu professional i ens ratifiquem en la seva retirada.\n· Creiem que aquest procediment telemàtic per comunicar i formalitzar els nomenaments del personal interí per part de les direccions dels centres docents com a màxim s’hauria d’aplicar als llocs de treball de perfil específic.\n· Manifestem que el termini d’una hora per acceptar el nomenament és molt curt i sol·licitem l’especificació d’unes franges horàries per acceptar l’esmentat nomenament. I que això quedi reflectit a la resolució.\n· Entenem que no assistir a l’entrevista personal de cap manera pot significar una exclusió de la borsa.\n· Sol·licitem que aquest prova pilot al Maresme- Vallès Oriental hauria de ser avaluada a la Mesa sectorial\n· Demanem que sigui contemplada la defensa i reclamació individual dels candidats/tes no seleccionats/des.\n· No es reflecteix la capacitat d’intervenció de la representació legal dels treballadors. Hem de tenir la capacitat de poder visualitzar l’aplicatiu informàtic que tenen al seu abast les direccions del centres.\n· S’han de remetre les propostes de no continuïtat a les Juntes de Personal.\nPublicat per . a 6.3.15\nItem Reviewed: Ensenyament posa en marxa una prova pilot per millorar la selecció del personal interí i substitut Rating: 5 Reviewed By: .


Un món de plàstic | Pregaria.cat\nPer MartaF on dj., 26/05/2022 - 09:00\nDiuen que el 17 de maig és el Dia Mundial del Reciclatge però... hem après a reciclar, realment? Avui, els contenidors són plens de bosses d’escombraries perquè vivim en un món de plàstic, dominat pels envasos i desbordat per tot allò que és innecessari i, malgrat tot, sembla que això no ens preocupa gens ni mica. El problema, doncs, és potser que encara no entenem la importància de tot plegat, perquè l’ecologia no és cap moda sinó una responsabilitat global que encara no sabem assumir.\nSabies que enguany s’aprovarà la futura llei catalana de residus i que la Generalitat ha anunciat que cobrarà un impost pels envasos d’un sol ús o les càpsules de cafè no reutilitzables o no biodegradables, i que prohibirà l’envasat individual de productes alimentaris? És molt fàcil tancar els ulls a la realitat i fer veure que no passa res, però això només ens converteix en còmplices d’una situació d’emergència climàtica que ha succeït per culpa de l’acció humana. Necessitem canviar i transformar-nos perquè l’espècie humana està amenaçada, però el que encara resulta més greu és que l’enemic és cadascú de nosaltres, perquè l’amnèsia ens convida a ser feliços, sense pensar que la Terra és el nostre únic patrimoni. Perquè, de què ens serveix el nostre món particular que podem comprar amb la targeta de crèdit –que també és de plàstic– si, al final, la natura es mor? O és que pretenem sobreviure en un planeta sense vida?\nContaminem massa, consumim massa i és així com hem oblidat l’ètica de la Mare Terra, perquè el nostre planeta ha perdut la seva sostenibilitat. Per això, el papa Francesc ens urgeix a la conversió ecològica global, tenint en compte que fa temps que la Casa Comuna està en números vermells perquè la continuem hipotecant cada dia, com si fos un producte més del monstre del capitalisme que ens ha ensenyat a devorar totes les coses en nom dels diners.\nEspanya és el vuitè país del món que genera més residus de plàstic, amb 34 kg per persona a l’any. Podria ser el pes d’un infant o d’un adolescent, però en altres països com ara Austràlia, els Estats Units o Corea del Sud la xifra és tan elevada com el pes d’una persona adulta. Te n’adones, que hem perdut el respecte a la Creació que ens acull i ens sosté des dels inicis de la humanitat? Els mars i els oceans són plens de plàstics perquè nosaltres els hi hem abocat, però si haguéssim cultivat l’amor per la terra que habitem, segurament, no hauríem fabricat aquesta crisi. En paraules del teòleg Leonardo Boff: «Un planeta finit no tolera un projecte infinit». En un present tacat per la violència, per què no ens dediquem a fer la guerra al plàstic?


Llúpol n.3 - Viver Tres Turons\nSi eres un profesional contáctanos y te enviaremos nuestro catálogo.\nLA IDEA del llúpol n.3\nLupulus núm. 3 és un projecte del Viver Tres Turons que sorgeix de la necessitat dels cervesers catalans de disposar de llúpol local i de qualitat. La ràpida evolució del món de la cervesa artesana, des dels elaboradors casolans fins a les cerveseres professionals, està consolidant una cultura de la cervesa nova al nostre país, creant un mercat de diferents estils de cerveses complexes i d’alta qualitat. És per tant molt important disposar de matèries primes que compleixin els requisits dels cervesers, les cerveseres i els bevedors cada cop més experts i per tant més exigents. El llúpol és un dels ingredients bàsics de la cervesa a la qual aporta l’amargor, sabors i aromes altament sofisticades. Per això el productors de llúpol han de treballar en consonància amb la filosofia de la cervesa artesana: en petites produccions curosament controlades, apostant per un producte distintiu de la màxima qualitat i valorant molt la proximitat i el contacte directe entre agricultor i cerveser. Amb aquests valors neix Lupulus núm. 3, amb el repte i la il·lusió de contribuir en els primers passos de la tradició llupolística al nostre país.\nLES FLORS El cultiu de llúpol per a producció de flor comença l’any 2016 amb una parcel·la de menys de mil metres quadrats, on hi cultivem dues varietats diferents. En temporada oferim i recomanem la flor fresca, i durant tot l‘any tenim llúpol assecat de forma natural, envasat al buit i conservat en fred per mantenir totes les qualitats. Després de diferents assajos la varietat que oferim en flor és el “Cascade”, conegut per les seves propietats aromàtiques, floral, afruitat i i cítric. Un con mitjà i compacte. Alfa – àcids: 5,6% – 8,8 %\nLES PLANTES Al Viver Tres Turons de planta autòctona tenim experiència en la multiplicació de llúpol silvestre com a liana de ribera, i actualment apliquem aquestes tècniques per a produir planter de llúpol de varietats cerveseres. Paral·lelament a la producció de flors, la nostra voluntat és treballar per oferir plantes de llúpol de diferents varietats tant per a altres productors com als aficionats que vulguin gaudir de conrear al seu propi llúpol, i alhora admirar aquesta espectacular planta també com a ornamental. En funció de l’època de l’any disposarem de rizomes i planta arrelada en diferents formats.\nPer consultes sobre els nostres productes de llúpol contacteu a:\nMostrant 17–20 de 31 resultats\nMansega – Cladium mariscus\n3,00€ – 5,00€ IVA inc.\nPack plantes autòctones amb baix requeriment hídric\nJonc negre – Schoenus nigricans\nHerba de Sant Joan – Hypericum perforatum\n2,00€ – 2,50€ IVA inc.\nEl proyecto de renovación de la web se ha llevado a cabo gracias a Projectes Singulars\nCamps de Mas Olivet,\nAviso, política de privacidad y cookies / Términos y condiciones de compra y envío\nDiseño y creación: Júlia Larrosa y Filigrana Produccions


Article número 1.000 a rondaller\nBrowse: Home / 2022 / gener / 19 / 1.000 articles a rondaller.cat!\n1.000 articles a rondaller.cat!\nrondaller / 4 gener 2022 / 6 Comments / Troballes artístiques\nAvui celebro la publicació de l’article número 1.000 a rondaller.cat. El que el 2014 va néixer com un entreteniment, escrivint quatre ratlles sobre els llocs visitats, s’ha convertit en una mena d’enciclopèdia global -molt personal, tot s’ha de dir-, sobre patrimoni i història, principalment de Catalunya, però també d’altres indrets.\nI és que penso que un lloc, un edifici o una peça ens poden dir molt més si coneixem la seva història, entenem l’indret on es troben, les persones que hi han viscut o les circumstàncies que l’han envoltat. I de tot això, generalment la Viquipèdia no en parla.\nHa estat molta feina, ja que cada publicació és el fruit d’una curosa cerca, comparant la informació i escrivint continguts propis -no calcats d’internet- amb la intenció de fer-los menys tècnics però més senzills d’entendre i amb fotografies i il·lustracions realitzades pel propi autor -res de copiar-enganxar-.\nFeina que compensa\nHo reconec, en aquests vuit anys del blog hi ha hagut moments que he estat a punt de llençar la tovallola i engegar-ho tot a la bassa.\nPerò no puc oblidar que aquest blog m’emplena en molts aspectes, ja que reuneix diverses passions. Passió per sortir i visitar el patrimoni (d’això en dic fer el rondaller), tant l’oficial com l’anònim; per descobrir i fotografiar petits detalls que expliquen grans històries; per llegir i aprendre sobre allò que he visitat; per escriure i compartir la meva versió particular.\nM’emociono quan alguna persona s’interessa pel que publico i em fa valuoses aportacions que m’ajuden a resoldre enigmes. I ja toco el cel quan algú ha trobat el blog tan interessant com per posar-lo de referència en una altra publicació. A totes i a tots moltes gràcies!\nEn tot aquest temps he tingut el gran privilegi de conèixer de primera mà l’opinió de persones historiadores, ceramistes, mosaïcistes, arquitectes, matemàtics o bé les seves filles, fills i familiars que m’han facilitat una preuada i valuosa informació. A totes i a tots, moltes gràcies!\nSortir, descobrir, compartir\nTot recordant les tres característiques que guien el blog Rondaller, he triat tres articles que, pel meu gust, ho il·lustren molt bé:\n1. La sortida més recordada\nLa tria em resulta ben complicada, però després de visitar un bon grapat de comarques, voldria destacar l’itinerari que vaig fer per la Conca de Barberà.\nTot i ser ben a prop de ciutats importants, aquesta poc coneguda comarca m’ha regalat meravellosos paisatges, poblacions amb un ric patrimoni i la sensació d’haver estat molt ben acollit arreu.\nVisitar Santa Coloma de Queralt, on uns avis em van explicar històries de la vila; conèixer la llar del rector de Vallfogona; passar pel carrer més estret a Sarral; contemplar l’infinit des del balcó de Forès i sentir-me transportat a l’edat mitjana passejant per Conesa…, m’han deixat un record inesborrable.\nI entre totes aquestes meravelles, l’incomparable indret de Santa Perpètua de Gaià ha estat el punt àlgid d’aquesta sortida. Un lloc màgic que m’ha quedat gravat a la retina.\n2. La descoberta més exitosa\nSón moltes les vegades que, gràcies a informació facilitada directament per persones relacionades, he pogut completar informació que d’altra manera hagués restat com un dels molts enigmes sense resoldre.\nPer exemple, he pogut saber qui va ser l’autor del rapanui al Bosc màgic d’Òrrius, també que els mosaics de Vilassar de Mar són d’Armand Olivé Milian o que molts altres que pensava que eren anònims van ser realitzats per Pedro Llorente els anys setanta.\nNo obstant això, voldria destacar la invitació que em va fer Jordi Serra per visitar el taller on van treballar el seu pare Josep Serra i Abellà i el seu avi Antoni Serra i Fiter.\nA més, em va deixar veure els dissenys originals de moltes de les obres realitzades per aquesta nissaga de ceramistes, fet que em va permetre trobar el projecte original de la Mina Cristal·lina de Blanes. Va ser un gran descobriment!\nFont de la Mina Cristal·lina.\n3. L’article més compartit\nUn dels grans reptes de qui escriu un blog és que algú no només el llegeixi, sinó que a més el comparteixi. Sé que el que escric no és tema de lectura massiva, però m’encoratja quan veig que aquest o aquell article ha estat compartit en llocs que han permès una més àmplia difusió.\nEn aquest aspecte agraeixo, entre altres, l’Hotel Jaume Balmes de Vic que sovint publica els meus escrits relacionats amb Osona; l’Ajuntament de Vilaller que va enllaçar el relat sobre aquesta població; la pàgina El Mosaic del meu barri de l’Ajuntament de Barcelona, que considera una bona referència el que publico sobre mosaics.\nTanmateix, em va sorprendre el simpàtic concurs El joc de Badalona, organitzat per l’Ajuntament d’aquesta ciutat. A la pàgina apareixia una pregunta sobre un mosaic de Julio Bono on es referenciava un article del meu blog. En aquella ocasió les visites es van multiplicar exponencialment.\nMural de Julio Bono a Badalona.\nI per tot això, i molt més, avui celebro amb molt d’orgull l’article número 1.000 a rondaller.cat. El meu desig és continuar sortint, descobrint i compartint amb tu les meravelles que ens envolten i les petites grans històries que ens expliquen.\nSegueix ara rondaller.cat i no et perdis cap de les interessants descobertes que estic preparant per a tu.\nEtiquetes: 1.000 articles, blog rondaller\n6qsite / 1-19-2022 / ·\n“Hi hagi” (cagon els correctors automàtics! 😅)\nrondaller / 1-19-2022 / ·\nJo crec que el corrector el gestiona un dimoniet que sempre ens fan quedar malament 😀\nPer molts anys! I per molts articles més! Salut i hagi!\nMoltes gràcies! Espero continuar amb bona salut per visitar molts més llocs i compartir-los aquí 😉\nMercè Gratacós / 1-19-2022 / ·\nUna gran fita i uns articles sempre interessants. Moltes gràcies per una feina tan ben feta.\nA banda de la felicitació et volia explicar un petit record que em va venir al cap llegint el teu article sobre els sifons, però no sé si aquest és el lloc adequat i a més volia enviar-te una foto i no sé com fer-ho.\nÉs una tonteria poc interessant però em fa gràcia explicar-t’ho.\nEn primer lloc, moltíssimes gràcies pel teu comentari, que m’ajuda a saber que persones com tu trobeu interessants aquests escrits.\nSi vols comentar alguna cosa referent a un article, ho pots fer a l’article al qual fas referència. M’encantarà llegir-ho!\nQuant a la imatge, t’escriuré per correu per facilitar-te la meva adreça on podràs adjuntar-la.\nI no pensis que els teus records són poc atractius. Com vaig comentar fa poc a un altre lector, les petites històries són les que donen sentit als llocs.\n← Oci aquàtic\nEl blanc i el roig →


VampiriaDeProfundis: Sense títol\nPublicat per Dampyr Etiquetes: actualitat, cinema en 18:56\nAnònim 9 de desembre de 2008, a les 23:42\nConfieso que me atrajo el título, y me tentó... pero cuando ví el trailer con "adolescentes voladores" y escenas "chico salva a chica"... puaj!, desapareció el encanto y desperté!. (a pesar de que me hiciera pensar en los vuelos de la solitaria Luna...)\nDampyr 10 de desembre de 2008, a les 8:18\nBona decisió Audbrey.\nHi ha coses que millor no veure-les, et poden treure la son...\nCarmilla 10 de desembre de 2008, a les 20:10\nCarmilla 10 de desembre de 2008, a les 20:40\nJa quan vaig veure el cartell promocional de la pel.lícula em va fer mala espina. Ara, amb els teus comentaris, estimat Dampyr, corroboro la meva primera intuició.\nI sí, a mi també em va semblar una burda còpia allò de què el capítol 13 del llibre li va ser inspirat a l'autora a partir d'un somni. Però, és clar, res semblat al que va inspirar a la senyora Shelley.\nSegueixo mossegant ben a gust el teu bloc!\nDampyr 11 de desembre de 2008, a les 10:50\nSi, sona a sommni messianic...a inspiració divina..i precisament el numero 13...


Catalan Water Partnership | Més de 50 participants en el webinar sobre solucions innovadores per a l’eficiència en sistemes de reg\nPosted at 10:33h in Noticies\tby\teditor 0 Comments\nEl passat 18 de febrer, el CWP i ZINNAE van organitzar un webinar sobre solucions innovadores per a l’eficiència en sistemes de reg. La jornada va comptar amb més de 50 assistents entre associats dels dos clústers i experts del sector. La sessió es va inaugurar amb la benvinguda del Sr. Oriol Anson, Director General de Desenvolupament Rural de la Generalitat de Catalunya, que va presentar les subvencions per a l’eficiència de les comunitats de regants i a continuació el Sr. José Luis Pérez Gonzalez, President de la CCRR del Canal Aragón y Cataluña, va compartir la seva visió sobre les necessitats del sector del reg.\nSeguidament, van intervenir dues empreses de cada clúster per a presentar les seves tecnologies. Des del CWP van participar Pau Climent, Responsable Nacional Obra Civil de Renolit, amb la presentació “Impermeabilización y re-impermeabilización de infraestructuras hidráulicas con láminas flexibles” i Raül Valls, Smart Technologies Manager de Regaber (MatHolding), que va explicar la tecnologia Total Channel Control per a la gestió optimitzada de canals de reg. Per part de ZINNAE van participar Jesús Ibánez Pereda, CEO de Spherag, amb la presentació ‘Convierta su finca en una instalación digital e inteligente’ i Javier Bernad Vela, Fundador i Director de Medio Ambiente de Velaber Consulting que va presentar solucions innovadores per minimitzar l’impacte de les Espècies Invasores en sistemes de reg.\nDonat l’interès del públic en la temàtica exposada, es preveu que s’organitzaran més webinars sobre irrigació en els propers mesos.


Stavanger Rental Pedersgata 137 Stavanger Noruega - Ofertes d'hotels amb els MILLORS DESCOMPTES EN LÍNIA\nPedersgata 137, Nylund, Stavanger, Noruega, 4014 - Veure al mapa\nIdeal tant per a la diversió com per al relax, Stavanger Rental Pedersgata 137 es troba a la zona de Stavanger Suburbs de la ciutat de Stavanger. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nStavanger Rental Pedersgata 137 també ofereix moltes instal.lacions per enriquir la seva estada a Stavanger. Per anomenar algunes de les comoditats de l'hotel, hi ha Wi-Fi gratuït en totes les habitacions, aparcament de cotxes.\nGaudiu de les comoditats d'alta gama com ara calefacció, aparell de televisió, TV satèl•lit/cable, reproductor de DVD/CD, nevera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Stavanger Rental Pedersgata 137 no troba competidors en cap categoria.\nCal que informeu el Stavanger Rental Pedersgata 137 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.\nTots els tipus de viatgers (32) Parelles (1) Viatgers en solitari (1) Famílies amb infants petits (7) Famílies amb infants grans (6) Grups (18)


Segueix els paisatges de Joan Miró - Mont-roig Miami Turisme\nSEGUEIX ELS PAISATGES DE MIRÓ\nLa llum, els colors i el paisatge de Mont-roig del Camp donaren a Joan Miró tota la inspiració\nLa vinculació de Joan Miró amb Mont-roig del Camp fou tan forta que el geni allí on viatjava sempre duia una garrofa de Mont-roig. A Mont-roig Miró hi tenia el Mas, la seva casa de vacances, i hi va gestar el seu univers i la seva obra. Era el lloc al qual sempre volia tornar, als seus orígens artístics, als seus principals paisatges emocionals. Fou a Mont-roig del Camp, després d’una malaltia, on decidí dedicar-se a la pintura en contra dels desitjos del seu pare. Hi creà bona part de la seva primera producció pictòrica la qual el convertiria ben aviat en un dels artistes més influents del segle XX. Ho feu inspirat per Mont-roig del Camp i els seus paisatges, establint un vincle amb la terra, a partir de l’interès pels objectes quotidians i l’entorn natural.\nUs convidem a descobrir l’estreta relació de Miró amb Mont-roig amb la visita al Mas Miró, origen de tot, i a través de la ruta “El paisatge emocional de Miró” la qual transcorre per alguns dels espais que transformà en art universal.\nNo us oblideu de visitar l’única obra original de Joan Miró que hi ha a Mont-roig i Miami Platja, el tapís de Joan Miró, el trobareu a l’Església Vella de Mont-roig.\nI si encara voleu endinsar-vos més a l’univers mironià, enguany es celebra el Centenari del quadre de La Masia, i s’han programat una trentena d’actes durant tot l’any, així que no us perdeu les activitats programades del Centenari. Us sorprendran!\n“La Masia” és la creació més emblemàtica de l’etapa figurativa de l’artista. La minuciositat de l’obra, com si de cal·ligrafia es tractés, enamorà a Hemingway que li comprà el quadre. És un inventari de la quotidianitat de la vida de pagès, volia resumir en un sol quadre tota la seva vida al Mas. S’explica que després de començar-lo a Mont-roig l’acabà a Paris descalç, trepitjant terra i herbes del Mas.\nUbicació del punt del Paisatge emocional de Joan Miró\nA Joan Miró li agradava baixar a la platja de la Pixerota a nedar i a fer exercici físic. Era la platja on dibuixava les seves conegudes estrelles mironianes i que més tard es convertirien en un dels símbols més representatius de la seva obra. La platja de la Pixerota li serví d’inspiració per a crear una de les seves primeres obres pictòriques “Platja de Mont-roig”.\nLes formes naturals de l’Espai Natural de l’Ermita de la Roca motivaren a un jove Miró a deixar fruir la seva influència Cezanniana. Deia Miró que el secret de la seva obra era l’equilibri. La posició de l’ermita de Sant Ramon, les formes cúbiques del penyal roig i tot el conjunt, desafiant les lleis de l’equilibri, captaren l’atenció del geni.\nMONT-ROIG, EL POBLE\nEl quadre “Mont-roig, el poble” és una de les visions del poble que pinta Miró. El quadre és la vista que s’observa des de les Creus i en destaca la majestuositat de l’església Nova i unes cases atapeïdes que deixen entreveure carrers longitudinals que miren al mar. L’obra forma part de primera part pictòrica del geni.\nPOBLE I ESGLÉSIA DE MONT-ROIG\nEl quadre “Poble i església de Mont-roig” és una de les visions del poble que pinta Miró. El quadre és una síntesi del que fins aleshores havia estat la seva obra i un avançament de la nova etapa figurativa. S’hi observa un camperol, un desmesurat 173 traçat a propòsit, les característiques canyes de tomaqueres formant les simbòliques estrelles mironianes i l’església nova en construcció.


Troben mort a la seva cel·la de la presó de Manchester el company de la parricida de Lloret - El Gerió Digital\nMartin Smith estava condemnat a 16 anys per violar i abusar reiteradament d'una nena durant gairebé una dècada\nDimecres, 25 de gener de 2012 12:45h\nEl marit de la parricida de Lloret de Mar, Martin Smith, condemnat a 16 anys de presó\nMartin Smith, de 46 anys, estava complint condemna al centre penitenciari HMP Manchester. Els funcionaris de la presó el van trobar penjat a la seva cel·la aquest dilluns. El jutge el va condemnar a 16 anys de presó per pederàstia el maig del 2011.\nSegons un portaveu dels serveis penitenciaris, Martin Smith va ser trobat penjat cap a les 18.30 hores del dilluns a la seva cel·la. Els funcionaris van intentar reanimar-lo però va ser declarat mort a les 19 h. Tot i que la mort no es considera sospitosa, hi haurà una investigació per aclarir-ne exactament els detalls, com en tots els casos de defuncions dins de la presó.\nLianne Smith, la seva companya, presumptament va matar els seus dos fills petits després que l'home fos extradit al Regne Unit. Els dos havien fugit de les illes britàniques mentre ell estava pendent de judici per pederàstia l'any 2007, fins que els Mossos el van localitzar a Barcelona.\nEl cas de Martin i Lianne Smith\nSegons va determinar la justícia britànica, Martin Smith va abusar d'una nena -la filla gran de la seva parella, Lianne- durant molts anys seguits i, fins i tot, va arribar a fer servir la hipnosi amb ella. En total, Smith va ser declarat culpable de fins a onze delictes de violació, intent de violació i assetjament. Smith va començar a abusar de la nena -la primera filla de Lianne, nascuda d'una relació anterior- quan la petita tenia set anys. La seva dona continua ingressada a la presó a Catalunya per haver matat els seus dos fills petits a l'hotel Miramar de Lloret l'any 2010.\nSmith i la seva dona, Lianne, havien fugit d'Anglaterra el novembre del 2007, tot just quan havia començat la investigació per aquest cas de pederàstia i aprofitant que ell es trobava en llibertat condicional. La parella es va amagar a Barcelona, però el 7 de maig del 2010 els Mossos d'Esquadra van detenir l'home arran de l'ordre europea que pesava sobre ell. Pocs dies després, els dos fills petits de Lianne van ser torbats morts a Lloret.


7 raons per no perdre's la gran festa swing a l'Apolo\nLa sala Apolo fa un viatge en el temps i es converteix en l'escenari ideal per ballar la popular música dels anys 30\nTime Out en col·laboració amb Sala Apolo dimecres 10 de maig 2017\nLa música vintage està de moda, de manera que un cop al mes l'Apolo rep la Barcelona Jazz Orquestra amb la intenció de fer ballar a tothom a ritme de Swing & Jazz. Diumenge 28 de maig se celebra una gran vetllada especial dins la setmana del Lindy Hop Day Catalunya i si encara no sabeu per què no heu de faltar, aquí van les 7 raons. Let's dance!\n1. Últim concert de la temporada\nDesprés de molts mesos actuant al Paral·lel, la Barcelona Jazz Orquestra s'atura temporalment i posa fi a la temporada. El seu directe ple de ritme, color i passió ha fet que aquesta big band, formada per alguns dels millors especialistes de Jazz de Catalunya, es consideri una de les orquestres més rellevants del panorama europeu. No deixeu escapar l'oportunitat de veure el seu espectacle en viu!\n2. Festa d'aniversari de Frankie Manning\nFrankie Manning és una llegenda, va dedicar tota la seva vida a la dansa treballant com ballarí i coreògraf professional. I no només això, va ser un dels fundadors del Lindy Hop, el famós ball que va néixer a l'Amèrica dels anys 30 i 40. Maig és el 'Frankie Month' perquè es commemora mundialment el que seria el seu 103 aniversari. L'Apolo no es queda enrere i també se suma a la celebració!\n3. Música i espectacle en directe\nAquestes festes dels diumenges, que ja s'han convertit en un esdeveniment indispensable per molts, no només estan animades amb la música de la big band sinó que aquesta va sempre acompanyada de grans cantants. A més, també hi ha un centenar de ballarins i acròbates del Lindy Hop que dinamitzen encara més les nits.\n4. Homenatge a la moda vintage\nClarament, si no podeu deixar d'anar a la gran nit swing de l'Apolo és sobretot per la roba! Teniu l'ocasió ideal per treure de l'armari els vostres vestits i accessoris més retro i lluir-los com si estiguéssiu enmig d'una gran festa del mateix Gran Gatsby. El més important és que porteu sabates còmodes per no parar de ballar i ballar.\n5. L'atmosfera de l'Apolo\nSi sou d'aquells que sentiu nostàlgia pel temps passat en el qual us hauria agradat viure, això és per vosaltres. La nit del 28 la sala Apolo tornarà als seus orígens i brillarà com si fos la seva inauguració com a sala de ball l'any 1946. La encara mantinguda estètica de l'espai fan que realment es crei una atmosfera màgica d'una altra època.\n6. Balla fins que no puguis més\nTant si sou principiants com experts, tant si us agrada ballar en grup, en parella o simplement moure l'esquelet sols, l'objectiu és sempre ballar i divertir-se. A més, aquest és un bon punt de trobada per compartir i conèixer gent nova. El swing atrau persones molt diverses i, tenint en compte la multiculturalitat de la nostra ciutat, també de diferents nacionalitats.\n7. Fora l'estrès!\nBallar té molts beneficis i un d'ells és que pot acabar amb l'estrès i les emocions negatives. Concretament, el Lindy Hop i la música Swing & Jazz transmeten tan bon rollo que us serà impossible deixar els peus aterra. D'aquesta manera, no se us farà tan difícil la fi del cap de setmana i dilluns al matí arribareu a la feina amb molta més energia i positivitat. Comproveu-ho vosaltres mateixos!


El Punt de Trobada inicia una campanya amb descomptes de fins al 70% en seccions com l’outlet d’esports\nUna imatge de l'entrada al Punt de Trobada aquest dilluns passat. / M. P.\nAndorra la VellaEl centre comercial Punt de Trobada ha iniciat una campanya de grans rebaixes, amb descomptes de fins el 70%, segons s’informa en un missatge de text que ha corregut com la pólvora i que s’ha fet viral a Andorra en les últimes hores. “Rebaixes molt, molt interessants al Punt, de tot al -70% en la secció outlet d’esports de la segona planta, al passadís de fora”, notifica el missatge en qüestió.\nLa campanya arriba en el mateix moment que aquesta gran superfície laurediana planifica la desocupació de l’establiment, després que el Tribunal Constitucional certifiqués la setmana passada el final del litigi entre les famílies Cachafeiro i Mallol. En aquest sentit, els actuals operadors del Punt de Trobada, els Cachafeiro, han de presentar en els propers dies un pla de desallotjament de l’edifici comercial ubicat en el terreny propietat dels Mallol.\nUna de les incògnites que haurà de clarificar el full de ruta del desnonament és què passarà amb l'estoc. Entre altres opcions s’ha apuntat la possibilitat que un tercer el pugui adquirir o gestionar, ja que el volum de mercaderia és prou gran per a liquidar-lo amb celeritat en un escenari de crisi com l'actual. Pel que fa a la plantilla, el grup Pyrénées, proper operador de la gran superfície, manté la intenció de contractar el gruix dels empleats, un cop resolguin la seva relació laboral i contractual amb l'actual explotador del Punt de Trobada.


Obren inscripcions del 2n ‘Fòrum Verge Extra: Oli i Territori’ - Teleponent\nInici Comarques Obren inscripcions del 2n ‘Fòrum Verge Extra: Oli i Territori’\nObren inscripcions del 2n ‘Fòrum Verge Extra: Oli i Territori’\nEl Fòrum OOVE està organitzat pels Ajuntaments de Torrebesses, la Granadella i també la Comunitat de Municipis del Segrià Sec\nFoto de família amb productors i experts en oli verge extra en l'edició de 2019\nEl Fòrum, organitzat pels Ajuntaments de Torrebesses, la Granadella i també la Comunitat de Municipis del Segrià Sec, juntament amb l’Associació Leader de Ponent, el Patronat de Promoció Econòmica de la Diputació i el DARPA tindrà lloc del 18 al 20 de març i reunirà productors d’Oli d’Oliva Verge Extra, agents turístics i administracions públiques del Segrià Sec, les Garrigues i l’Urgell.\nA més, com a novetat, el dimecres 18 de març, a les 16 hores, s’ha organitzat a Torrebesses un ‘Elevator pitch’ on un total de 15 persones relacionades amb la producció i la comercialització d’OOVE tindran 1 minut i mig per a presentar públicament els elements diferencials del seu oli, que serviran de base per a definir una estratègia de comercialització conjunta.\nEl dijous 19 de març, a les 16 hores, hi ha preparada a les Borges Blanques la segona dinàmica ‘Customer Journey’. Es tracta d’una activitat dirigida a entitats de desenvolupament local, entre altres, on es treballarà com es dissenya l’experiència del visitant des del descobriment fins al record.\nTotes les persones, empreses i també institucions que vulguin participar en aquesta edició del Fòrum poden formalitzar la inscripció a través de la pàgina web www.forumvergeextra.cat.\nArticle anteriorTorrefarrera instal·la un sistema d’autoconsum elèctric a la teulada del consistori\nArticle següentSolucions a la crisi de preus


Espai Menut | Homoludicus organitza una matinal de jocs de taula per a tota la família\nHomoludicus presenta ‘La llebre i la tortuga’ en la matinal familiar de jocs de taula\nPostejat 10 de maig de 2015 per Paqui Tercero\nHomoludicus Castelló organitza periòdicament matinals de jocs en família, sessions en les quals grans i menuts comparteixen temps i espai. I són altament recomanables. Els jocs estimulen la memòria, els reflexos, el càlcul mental, afavoreixen la presa de decisions, la concentració, la psicomotricitat fina i un llarguíssim etcètera. Ah, per descomptat, diverteixen. Sí, sí, tot això fan els jocs. I en aquest cas dels jocs de taula perquè Homoludicus Castelló, una tenda especialitzada ubicada al número 14 del carrer Navarra de Castelló, ha programat la propera matinal per al dissabte 23 de maig a partir de les 11.00, i arriba amb novetats.\nUna jornada per a divertir-se tots plegats. Pares, mares, xiquets i xiquetes junts. Altres familiars, també. Perquè moltes vegades ens costa trobar temps per seure a jugar amb els menuts. I és una llàstima. Important: peese a ser una activitat gratuïta, es recomana reservar plaça, ja que l’espai és limitat. Podeu fer-ho per Facebook, telèfon (964 74 43 35) o mail (homoludicuscastellon@gmail.com). I com us dèiem, la matinal d’aquest dissabte de maig arriba amb novetats ja que Homoludicus presenta La llebre i la tortuga, un joc indicat per a xiquets i xiquetes de 7 i més anys.\nQui ens enumera les múltiples avantatges del joc és Diego Ibáñez, educador social, autor de jocs i copropietari de Homoludicus. El matí de jocs en família (recomanada a partir de 4 anys) arrencarà a les 11.00 i els qui hi vagen podran gaudir d’alguna de les propostes que han preparat. “Aprofitarem per presentar algunes de les novetats que tenim, però obrim la sessió a més jocs en funció dels interessos, de com transcorra matí i del públic”, ens explica Diego.\nCatán Júnior, Dobble Kids i La Torre Encantada són tres dels jocs habituals que s’hi troben a sobre de les taules. El primer converteix els jugadors en pirates que ha d’anar construint guariadas i vaixells amb materials que aniran acumulant. Una proposta en la qual la sort i l’estratègia es donen la mà. El Dobble Kids és un joc de cartes amb animals en el qual es fomenta la percepció-reacció perquè es porta les cartes la persona que abans identifiqui quin animal es repeteix. A La Torre Encantada s’ha d’alliberar a una princesa i per a aixó cal trobar la clau que ajude a alliberar-la. Però no serà gens fàcil, hi ha més d’un pany i només sobre un d’ells.\nPer a la sessió de febrer, Homoludicus va donar especial atenció a una de les últimes novetats de Devir Iberia, Dino Race, una eixelebrada carrera prehistòrica per aventurers de 6 o més anys. I aquest dissabte de maig toca presentar La llebre i la tortuga, un joc de carreres d’animals basat en la clàssica faula d’Esopo. Ja sabeu. Si voleu passar un matí diferent gaudint de les últimes novetats i els jocs més divertits Homoludicus vos espera.\nA més de què els permet donar-se a conèixer, la iniciativa naix com una manera de “reivindicar el fet de seure a jugar junts, veient a la persona amb la qual juguem i dedicant-nos temps”, afegeix Diego. Jocs de marques com Devir, Haba, Asmodée, Djeco,… molt conegudes per als amants dels jocs de taula però que moltes passen despercibidas per al gran públic. L’accés és gratuït, però limitat a la capacitat de la sala que tenen a la pròpia tenda, ubicada al número 14 del carrer Navarra de Castelló.\nAquesta entrada va ser postejada en 10-12, 4-7, 8-10, Jocs i tallers, Per edats i etiquetada com Asmodeé, Devir, Djeco, Haba, Homoludicus Castellón, juegos de mesa, juegos en familia per Paqui Tercero. Bookmark the permalink.